CELEX: 62018CN0637
Language: hu
Date: 2018-10-12 00:00:00
Title: C-637/18. sz. ügy: A 2018. október 12-én benyújtott kereset – Európai Bizottság kontra Magyarország

26.11.2018   
            
            
               HU
            
            
               Az Európai Unió Hivatalos Lapja
            
            
               C 427/33
            
         
      A 2018. október 12-én benyújtott kereset – Európai Bizottság kontra Magyarország
      (C-637/18. sz. ügy)
      (2018/C 427/42)
      Az eljárás nyelve: magyar
      
         Felek
      
      
         Felperes: Európai Bizottság (képviselők: K. Petersen és Talabér-Ritz K., meghatalmazottak)
      
         Alperes: Magyarország
      
         Kereseti kérelmek
      
      A Bíróság állapítsa meg, hogy Magyarország
      
                  —
               
               
                  mivel 2005. január 1-jétől minden évben szisztematikusan és tartósan megsértette a PM10-koncentrációra alkalmazandó napi határértéket HU0001-Budapest térsége és HU0008-Sajó-völgy övezetekben, nem teljesítette a környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelv (1) 13. cikke (1) bekezdésének és XI. mellékletének egymással összefüggésben értelmezett rendelkezéseiből eredő kötelezettségeit;
               
            
                  —
               
               
                  mivel 2011. június 11-től minden évben (a 2014-es év kivételével) szisztematikusan és tartósan megsértette a PM10-koncentrációra alkalmazandó napi határértékeket HU0006- Pécs térsége övezetben, nem teljesítette a környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelv 13. cikke (1) bekezdésének és XI. mellékletének egymással összefüggésben értelmezett rendelkezéseiből eredő kötelezettségeit; és
               
            
                  —
               
               
                  2010. június 11-től kezdve nem teljesítette a környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelv XV. mellékletével összefüggésben értelmezett 23. cikk (1) bekezdésében foglalt, és különösen annak második albekezdésében előírt azon kötelezettségét, hogy a határértékek túllépésének időtartama a lehető legrövidebb legyen;
               
            
                  —
               
               
                  kötelezze Magyarországot a költségek viselésére.
               
            
         Jogalapok és fontosabb érvek
      
      2005. január 1-jétől kezdve a PM10-re vonatozó napi határértéket kettő, 2011. június 11-től pedig további egy levegőminőségi zónában túllépték. A 2008/50/EK irányelv XI. melléklete összefüggésében értelmezett 13. cikke (1) bekezdésének e megsértésén kívül Magyarország a 2008/50/EK irányelv 23. cikke (1) bekezdésének második albekezdésével szemben nem foglalt semmilyen megfelelő intézkedést a levegőminőségi tervekbe annak érdekében, hogy a túllépés időtartama a lehető legrövidebb ideig tartson.
      Az érintett intézkedések hatékonyságának hiánya többek között a határértékek túllépésének időtartamából, azok szintjéből és alakulásából, továbbá a magyar hatóságok által elfogadott levegőminőségi tervek részletes vizsgálatából ered.
      
         (1)  HL 2008, L 152., 1. o.; helyesbítés: HL 2014, L 346., 62. o.